Cemal Kutay

Cemal Kutay (jdb. 1909 li Qonyeyê; m. 5ê sibata 2006an li Stembolê) dîroknas û nivîskarekî tirk bû.

Cemal Kutay ji aliyê bavê xwe ve bi eslê xwe Kurd e û ji aliyê diya xwe ve jî Tirk e. Bavê Cemal Kutay, Tahir Muhlis Kutay, dadger û neviyê Bedirxanê Evdalxan bû. Di nav tiştên din de, wî li Qonye, ku Cemal Kutay ji dayik bû, xebitî. Diya wî Süreyya Xanim ji Dimetoka rojavayê Thrakyayê, îro Didymoticho li Yewnanistanê tê. Cemal Kutay yek ji heft zarokan bû. Di 13 saliya xwe de bavê xwe winda kir. Li Stenbolê Dibistana Navîn a Kadiköyê qedand.Di navbera 1924 û 1928an de li ajansa nûçeyan Anadolu Ajansı xebitî. Di sala 1928an de ew diçû Enqereyê ji bo xebatê û di rojnameya Hakimiyet-i Milliye de dest bi xebatê kir. Dûv re wî û kes ên din li Konya rojnameya Yeni Anadolu Gazetesi (Rojnameya Anatolyaya Nû) weşandin. Wî di gelek rojname û kovarên wekî Zaman Dergisi ji Qonye û Halk Gazetesi û Millet Dergisi ji Stembolê de jî nivîsî.

Pirtûka wî ya yekem di 1935 de hate weşandin. Kutay di serî de li ser mijarên dîrokî nivîsand. Di gotaran de nêrîna wî ya populer jî hatiye rexne kirin. Tê gotin ku ew dudilî nebû ku belgeyên dîrokî sererast bike an paşguh bike.

Cemal Kutay ji xeynî tirkî, bi erebî, farisî û fransî jî dizan bû. Sala 1944 Cemal Kutay bi Melahat Günan re zewicî, ​​ku ew ji neviyên penaberên ji Rumelya bû, ji Niğde. Pênc zarokên wan bi hev re hebûn.

 Berhem 
Hin 187 berhemên Cemal Kutay wekî pirtûk çapkirî ev in:

 "Türkiye İstiklal ve Hürriyet Mücadeleleri Tarihi" (20 cilt, 1957-62),
 "Bilinmeyen Tarihimiz" (4 cilt, 1974-75),
 "Tarih Sohbetleri" (9 cilt, 1966-68),
 "Örtülü Tarihimiz" (2 cilt, 1975),
 "Sisli Tarihimiz" (2 cilt-1975),
 "Tarih her zaman ibrettir", Yeni Asya Yayınevi, 1981
 "Midhat Paşanın Gurbet Hatıraları" (3 cilt, 1983),
 "Geçmişten Günümüze Türk Kitaplığı"
 "Türkçe İbadet"
 "Lawrens'e Karşı Kuşçubaşı"
 "Müslüman Kardeşler Hareketi"

 Çavkanî 

Kategorî:Nivîskarên zimanê tirkî